# **DECIZIA ETAPEI DE ÎNCADRARE**

## Nr. 00 din 00.07.2022

Proiect

Ca urmare a solicitării de emitere a acordului de mediu adresate de **Comuna Creaca,** cu sediul în județul Sălaj, comuna Creaca, satul Creaca, nr. 179/B, înregistrată la APM Salaj cu nr. 3554/11.05.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.07.2022, că proiectul: ***Înființare rețea de canalizare în comuna Creaca, județul Sălaj***, propus a fi amplasat în amplasat în județul Sălaj, comuna Creaca și orașul Jibou, satul Creaca, Brebi, Jac, Lupoaia, Prodănești, Borza, Brusturi,

***nu se supune evaluării impactului asupra mediului și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 10 lit. b) proiecte de dezvoltare urbană, inclusiv construcția centrelor comerciale și a parcărilor auto publice;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Comunei Creaca, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prin proiect se propune realizarea sistemului de canalizare menajeră în comuna Creaca, județul Sălaj, pentru colectarea și transportul apelor uzate brute, cu debitele: Qu zi max.= 436,39 m3/zi (5,05 l/s), Qu zi med.= 335,69 m3/zi (3,89 l/s), Qu zi min.= 43,68 m3/zi (0,51 l/s), în montaj îngropat, de-a lungul drumurilor de acces, aparținând domeniul public, până la rețeaua de canalizare menajeră a orașului Jibou, în montaj:

- ***gravitațional***, pe o lungime totală L=25147 m, cu conducte PVC KG SN 8, Dn 250 mm, echipate cu un număr de 981 buc. cămine de vizitare din elemente prefabricate din beton și 1267 buc. racorduri la rețeaua de canalizare pentru gospodăriile comunei, repartizată pe localități, astfel:

- în localitatea **Creaca**, pe o lungime L=2747 ml, echipată cu 103 buc. cămine de vizitare și 228 buc. racorduri de canalizare;

- în localitatea **Jac**, pe o lungime L=8126 ml, echipată cu 292 buc. cămine de vizitare și 342 buc. racorduri de canalizare;

- în localitatea **Brusturi**, pe o lungime L=2956 ml, echipată cu 141 buc. cămine de vizitare și 141 buc. racorduri de canalizare;

- în localitatea **Lupoaia**, pe o lungime L=1940 ml, echipate cu 70 buc. cămine de vizitare și 157 buc. racorduri de canalizare;

- în localitatea **Brebi**, pe o lungime L=6937 ml, echipate cu 266 buc. cămine de vizitare și 283 buc. racorduri de canalizare;

- în localitatea **Borza**, pe o lungime L=2429 ml, echipate cu 107 buc. cămine de vizitare și 115 buc. racorduri de canalizare;

- în localitatea **Prodănești**, pe o lungime L=12 ml, echipate cu 2 buc. cămine de vizitare și 1 buc. racorduri de canalizare;

- ***sub presiune***, cu conducte de refulare PEID PE100 PN6, De 90÷125÷140÷160 mm, pe o lungime totală L= 14.333 m și cu un număr de 14 buc. stații de pompare tip monobloc, compacte și automatizate, astfel:

- în localitatea **Jac**, cu 2 buc. stații de pompare (SP1 și SP2) echipate cu 2 pompe fiecare (1+1R, Q1,2=3,5 l/s, H1,2=10÷12,2 mCA) și conducte de refulare aferente cu De 90 mm, în lungime L1= 193 m respectiv L2=297 m;

- în localitatea **Brusturi**, cu 2 buc. stații de pompare (SP1 și SP2) echipate cu 2 pompe fiecare (1+1R, Q1,2=3,5 ÷3,78 l/s, H1,2=19,1÷40 mCA) și conducte de refulare aferente cu diametru De 90 mm, în lungime L1= 590 m respectiv L2=3464 m;

- în localitatea **Lupoaia**, cu 2 buc. stații de pompare (SP1 și SP2) echipate cu 2 pompe fiecare (1+1R, Q1,2=3,5 ÷9,6 l/s, H1,2=12,4÷36,4 mCA) și conducte de refulare aferente cu De 90÷125 mm, în lungime L1= 741 m respectiv L2=3327 m;

- în localitatea **Borza**, cu 2 buc. stații de pompare (SP1 și SP2) echipate cu 2 pompe fiecare (1+1R, Q1,2=3,5 ÷11,92 l/s, H1,2=8,8÷11,1 mCA) și conducte de refulare aferente cu De 90÷140 mm, în lungime L1= 291 m respectiv L2=777 m;

- în localitatea **Prodănești**, cu 1 buc. stație de pompare (SP1) echipată cu 2 pompe (1+R, Q1=13,25 l/s, H1=12 mCA) și conductă de refulare aferentă cu De 160 mm, în lungime L= 2317 m;

- în localitatea **Brebi**, cu 3 buc. stații de pompare (SP1, SP2 și SP3) echipate cu 2 pompe fiecare (1+1R, Q1,2,3=3,5 l/s-fiecare, H1,2,3=6÷15,7÷12,2 mCA) și conducte de refulare aferente cu De 90 mm, în lungime L1= 93 m, L2=1000 m respectiv L3=283 m;

- în localitatea **Creaca**, cu 2 buc. stații de pompare (SP1 și SP2) echipate cu 2 pompe fiecare (1+1R, Q1,2=3,5 ÷4,79 l/s, H1,2=15,9÷14,3 mCA) și conducte de refulare aferente cu De 90mm, în lungime L1= 449 m respectiv L2=511 m;

***Evacuarea apelor uzate*** brute din cele 7 localități ale comunei Creaca, se vor descărca prin pompare în rețeaua de canalizare menajeră a orașul Jibou, situată la intersecția dintre str. Morii (oraș Jibou) cu drumul județean DJ108A, având punctul de descărcare cu următoarele coordonate Stereo 70: X(N)=640037.7660 și Y(E)=368788.7960. Indicatorii fizico-chimici generali a apelor uzate menajere brute deversate în rețeaua de canalizare menajeră a orașul Jibou, vor respecta prevederile HG nr. 188/2002 cu modificările și completările din HG nr. 352/2005 , NTPA 002/2005.

***Traversări cursuri de apă*** cu conducte de refulare ape uzate menajere, montate suprateran, ancorate de grinda podurilor existente, conform acordului nr. 2056/09.05.2022 emis de către Comuna Creaca, astfel:

- **v. Agrij** (II.1.049.00.00.00.0) – în 3 puncte prin supratraversare;

- **p. Jac** (II.1.049.05b.00.00.0) – 1 punct prin supratraversare;

- **p. Ortelec** ( II.1.049.06.00.00.0) – 1 punct prin supratraversare, cf. tabel:

|  |  |  |  |
| --- | --- | --- | --- |
| **Tip traversare** | **Curs de apă** | **Caracteristici traversare** | **Coordonate Stereo 70** |
| **Supratraversarea nr. 1** în extrav. loc. Creaca, prin anco-rarea conductei de grinda podul existent pe DC 23A | **v. Agrij** (II.1.049.00.00.00.0) | - conductă PEID PE100 PN6, De 90 mm preizolată în tub de protecție T OL Zn, cu lungimea L=29 m | X=634173.9219  Y=367202.5949 |
| **Supratraversarea nr. 2** în loc. Jac, prin ancorarea conductei de grinda podul existent pe DC 24 | **p. Jac**  (II.1.049.05b.00.00.0) | - conductă PEID PE100 PN6, De 90 mm preizolată în tub de protecție T OL Ø 219 x 8 mm, cu lungimea L=13 m | X=631316.6710  Y=363649.2903 |
| **Supratraversarea nr. 3** în extav.loc. Brusturi, prin anco-rarea conductei de grinda podul existent pe DC 24 | **v. Agrij** (II.1.049.00.00.00.0) | - conductă PEID PE100 PN6, De 90 mm preizolată în tub de protecție T OL Zn, cu lungimea L=30 m | X=631271.7811  Y=365672.3006 |
| **Supratraversarea nr. 4** în loc. Brebi, prin ancorarea conductei de grinda podul existent | **p. Ortelec**  (II.1.049.06.00.00.0) | - conductă PEID PE100 PN6, De 90 mm preizolată în tub de protecție T OL Zn, cu lungimea L=9 m | X=635035.0255  Y=363214.2435 |
| **Supratraversarea nr. 5** în extr. loc. Borza, prin anco-rarea conductei de grinda podul existent | **v. Agrij** (II.1.049.00.00.00.0) | - conductă PEID PE100 PN6, De 140 mm preizolată în tub de protecție T OL Zn, cu lungimea L=31 m | X=635035.0255  Y=368832.9100 |

.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă;

**b3)*utilizarea resurselor naturale, în special a solului, a terenurilor, a apei si a biodiversităţii***:

*În perioada de execuție* vor fi folosite materiale de construcții specifice lucrărilor de canalizare menajeră, respectiv: apă, nisip, pietriș, betoane, conducte, armături.

Combustibilul utilizat în perioada de execuție este motorina. Pentru activități specifice șantierului va fi asigurată energia electrică.

Motorina va fi asigurată din stațiile de distribuție carburanți, iar energia electrică din sistemul energetic național.

*În perioada de exploatare*, pentru obiectele prezentei investiții, nu sunt necesare materii prime și combustibili. Energia electrică va fi necesară pentru funcționarea stațiilor de pompare de pe traseul rețelei de canalizare menajeră. Energia electrică va fi asigurată din sistemul energetic național.

*Alimentarea cu apă potabilă*, în prezent în comuna Creaca se află în execuție un sistem centralizat de alimentare cu apă realizat în cadrul proiectului finanțat din fonduri guvernamentale în baza Ordonanţei Guvernului României nr. 7/2006 privind instituirea programului de dezvoltare a infrastructurii din spatiul rural.

*Apele uzate menajere*: investiția propusă constă în pozarea colectoarelor de canalizare, montarea stațiilor de pompare, realizare cămine de vizitare, de vane și racorduri. Rețeaua de canalizare se pozează îngropat, între limita de proprietate a gospodăriilor și trama stradală, la finalul lucrărilor amplasamentul reluându-și funcțiunea inițială.

Indicatorii de calitate ai apelor uzate menajere evacuate în rețeaua de canalizare menajeră a localităţii vor respecta prevederile HG nr. 352/2005, pentru modificarea și completarea HG nr.188/2002 (NTPA 002) şi condiţiile impuse de operatorul sistemului de canalizare.

Indicatorii de calitate ai apelor pluviale, evacuate în canalizarea pluvială locală, vor respecta prevederile HG nr. 352/2005, pentru modificarea și completarea HG nr.188/2002 (NTPA 001) şi condiţiile impuse de operatorul sistemului de canalizare.

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;
* acoperirea depozitelor de materii prime și materiale reprezintă o măsură de protecție împotriva acțiunii vântului;
* pentru limitarea disconfortului iminent ce poate apărea mai ales pe timpul verii, se vor alege trasee optime pentru vehiculele ce deservesc șantierul. Drumurile de șantier vor trebui udate periodic;
* transportul materialelor de construcție rezultate în urma lucrărilor de desființare, care pot fi antrenate în aer, se va face în mijloace de transport cu benă acoperită;

***Măsuri pentru protecția factorului de mediu sol si subsol:***

* verificarea zilnică a stării tehnice a utilajelor şi echipamentelor;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

***Măsuri pentru protecția factorului de mediu apă de suprafață si subterană:***

* depozitarea materialelor utilizate în construcţii în spaţii special amenajate;
* manipularea şi utilizarea materialelor de construcţii în activitatea de construcţii astfel încât să se evite antrenarea acestora de apele de precipitaţii;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;
* echiparea organizării de șantier cu toalete ecologice, care vor fi vidanjate de operatori autorizați;

***Măsuri pentru protecția așezărilor umane:***

* nu vor fi afectate construcții și așezări umane, în apropierea proiectului propus;
* Comuna Creaca are înscrise în Lista monumentelor istorice 25 obiective monument istoric, din care 18 monumente de arheologie și 7 monumente de arhitectură. Din cele 18 monumente de arheologie, 7 sunt situri arheologice și 11 sunt monumente. Din cele 25 de obiective, 5 aparțin patrimoniului cultural local și 20 patrimoniului național. Rețeaua de canalizare proiectată nu interferează cu monumentele și siturile arheologice, fiind proiectată de-a lungul căilor de circulație ale comunei Creaca;
* se vor respecta cu strictețe perimetrul de implementare a proiectului;
* nu se vor ocupa suprafețe suplimentare pentru depozitarea deșeurilor rezultate, depozitarea temporară de material, staționarea/gararea utilajelor;
* se va respecta întocmai tehnologia propusă prin proiect;
* traficul utilajelor grele pe drumurile locale se va desfăşura pe perioade cât mai scurte şi pe baza unui program strict;
* se vor interzice depozitele deşeurilor de orice fel în alte spaţii decât cele amenajate special de comunitatea respectivă;
* în fronturile de lucru se vor prevedea instalaţii sanitare, de preferinţă mobile, cu neutralizare chimică sau bazine vidanjabile etanșe vidanjate periodic. De asemenea, aici se vor interzice operațiuni de schimbare a uleiului, demontarea sau dezasamblarea utilajelor sau mijloacelor de transport;
* realizarea umpluturilor din pamȃnt se va face astfel încat în caz de ploi puternice suprafeţele să nu fie spălate şi erodate cu transport de material solid în afara amprizei lucrărilor;
* fronturile de lucru din zonele circulate de public vor fi delimitate de restul teritoriului cu benzi reflectorizante pentru a demarca perimetrele ce intra în raspunderea executanţilor. De asemenea, ele vor fi marcate cu panouri mobile pe care se vor înscrie elementele lucrării, cu numele şi telefonul persoanei de contact responsabile;
* pentru a restrȃnge şi mai mult efectul asupra peisajului, prin graficele de lucrări se va prevedea o eşalonare a execuţiei, pe o perioadă cȃt mai scurtă;
* gestionarea corespunzătoare/eficientă a deşeurilor din construcţii pentru a nu periclita starea de sănătate a populaţiei şi a nu crea disconfort prin aspectul dezagreabil al acestora;

***Măsuri împotriva zgomotului si vibrațiilor:***

* respectarea programului de lucru stabilit de constructor, cu informarea, respectiv cu luarea în considerare a propunerilor/observaţiilor formulate de publicul interesat;
* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot si vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier***:

În etapa de execuție a proiectului, va fi necesară realizarea unei organizări de șantier ce va fi utilizată în principal pentru depozitarea temporară a materialelor necesare execuției proiectului și a deșeurilor rezultate din lucrări (cu excepția pământului excavat). De asemenea, constructorul va instala în incinta organizării de șantier containere pentru birouri și vestiare, toalete ecologice, puncte PSI. Organizarea de șantier va fi imprejmuită.

Pentru organizarea de șantier va fi ocupată temporar o suprafață de teren pe care antreprenorul o va utiliza pe perioada de execuție pentru depozitarea materialelor și pentru asigurarea spațiilor necesare personalului. La finalizarea lucrărilor, amplasamentul organizării de șantier se va elibera de utilaje și construcții mobile (containere), de toate materialele și deșeurile, iar zona va fi refacută prin reinstalarea stratului vegetal decopertat de la începutul lucrărilor.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

În proiect s - au prevăzut măsuri obligatorii pentru executantul lucrării astfel încât să se preîntâmpine degradarea componentelor de mediu. În acest sens se vor avea în vedere:

* protejarea solului și subsolului în zonele adiacente obiectivului de lucru;
* interzicerea depozitării de materiale sau staționării utilajelor în albie;
* evitarea poluării apelor și solului cu produse petroliere ca urmare a exploatării utilajelor tehnologice;
* utilizarea de vehicule și utilaje de lucru prevăzute cu motoare cu emisii reduse;
* verificarea periodică i intretinerea corespunzătoare a vehiculelor și utilajelor de lucru;
* restrângerea pe cât posibil a spațiului de depozitarea materiilor prime pe suprafețe rațional dimensionate, lângă obiectivul de execuție;
* managementul corespunzător al deșeurilor;
* excedentele de materiale rezultate în urma săpăturilor vor fi transportate și depozitate, conform acordurilor încheiate cu beneficiarul, în locuri special amenajate cu respectarea principiilor ecologice;

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 4 din 07.04.2022 emis de Consiliul Județean Sălaj, terenul aferent ce va fi ocupat temporar și definitiv de lucrările propuse, se află situat în intravilanul și extravilanul orașului Jibou și localităților Creaca, Brebi, Jac, Lupoaia, Prodănești, Borza, Brusturi aparținătoare comunei Creaca.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: amplasamentul proiectului se află în zona de influență a patrimoniului cultural așa cum se prezintă în Lista monumentelor istorice, actualizată, aprobată prin Ordinul Ministrului Culturii și Cultelor nr. 2.314/2004, cu modificările ulterioare și Repertoriului arheologic național prevăzut de Ordonanța Guvernului nr. 43/2000 privind protecția patrimoniului arheologic și declararea unor situri arheologice ca zone de interes național, republicată, cu modificările și completările ulterioare.

Rețeaua de canalizare proiectată nu interferează cu monumentele și siturile arheologice, fiind proiectată de-a lungul căilor de circulație ale comunei Creaca.

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie și funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** intravilanulși extravilanul localităților Creaca, Brebi, Jac, Lupoaia, Prodănești, Borza și Brusturi aparținând comunei Creaca și oraș Jibou, județul Sălaj, pe domeniul public în lungul tramelor stradale, lateral de partea carosabilă a drumurilor județene DJ 108A și DJ 191C și a drumurilor comunale DC 23, DC 24 și a altor drumuri și străzi respectând traseul acestora cu traversarea cursurilor de apă: v. Agrij, p. Jac, p. Ortelec, b.h. Someș-Crasna.

**Corp de apă de suprafață:** RORW2.1.49\_B1, Agrij și afluenți.

**Corp de apă subteran:** - freatic, ROSO11, Someș Superior, lunca și terasele;

Lucrările propuse au drept scop asigurarea serviciilor de canalizare menajere pentru un număr de 2834 locuitori în toate localitățile aparținătoare comunei: Creaca, Brebi, Borza, Brusturi, Jac, Lupoaia și Prodănești, cu transportul apelor uzate prin conducte în regim gravitațional și prin pompare până la rețeaua de canalizare menajeră a orașului Jibou (situat la intersecția DJ108A cu strada Morii) prevăzută cu stație de epurare mecano-biologică, în scopul îmbunătățirii infrastructurii fizice de bază din mediul rural, creșterea gradului de confort al locuitorilor, dezvoltării economice a localităților și respectarea legislației specifice în vigoare din domeniul protecției calității apelor și a mediului.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj, nr. 22/19.05.2022 înregistrată la APM Sălaj cu nr. 4491/07.06.2022, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. 00 din 00.00.2022,*** eliberat de ***Sistemul de Gospodărire a Apelor Sălaj***:
* Începerea execuției se va anunța cu 10 zile înainte la Sistemul de Gospodărire a Apelor Sălaj.
* În cazul redimensionării podurilor, în corelare cu prevederile legale HG nr. 846/2010, se vor redimensiona și lucrările de traversare cu conductă de canalizare ancorată de acesta.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Se interzice evacuarea de ape uzate, deșeuri și alte substanțe poluatoare în apele de suprafață sau subterane.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Recepția lucrărilor se va face în prezența delegatului Sistemului de Gospodărire a Apelor Sălaj.
* În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.
* Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.
* Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. 00 din 00.00.2022,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;
* ***Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei******şi la punerea în funcţiune a obiectivului să solicite şi să obţină autorizaţie de mediu;***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György